**Viktor Djukanovic** — chernogoriyalik professional futbolchi, Chernogoriya Birinchi Ligasi Budućnost Podgorica klubi va Chernogoriya terma jamoasida qanot himoyachisi sifatida oʻynaydi.

Klubdagi faoliyati
------------------

### Chernogoriya FK Buducnost Podgorica

Djukanovic yoshlikdagi faoliyatini 2019-yilda Buducnost Podgorica klubiga oʻtishdan oldin Sutjeska Niksicda boshlagan.

#### 2020-21

U asosiy jamoadagi debyutini Rudar Pljevlja klubiga qarshi 4:2 hisobida gʻalaba bilan yakunlangan oʻyinda zaxiradan maydonga tushib, ikki daqiqa ichida, atigi 15 yoshida gol urib jamoasining toʻrtinchi goliga mualiflik qildi. Djukanovic mavsumning qolgan qismida vaqti-vaqti bilan maydonga tushib turdi, shu jumladan, OFK Petrovac ustidan 4:1 hisobida gʻalaba qozonilgan oʻyinda faoliyatidagi ikkinchi golini urdi, bu safar maydonga tushganidan bir daqiqa oʻtib gol urgandi. Oʻsha mavsumda Djukanovic Buducnost klubiga Chernogoriya ligasi chempionligi va Chernogoriya kubogida jamoasiga yordam berdi, mavsum davomida 23 ta oʻyinda maydonga tushib, 3 ta gol urdi.

#### 2021-22

2021-22-yilgi mavsumda Djukanovic atigi 17 yoshida jami 31 ta oʻyinda maydonga tushdi, shundan 21 tasi asosiy tarkibda, u oʻzini muhim futbolchi sifatida koʻrsata oldi. U ligada jami 9 ta gol urgan. U Yevropadagi debyutini Chempionlar ligasi saralash bosqichida XJK Helsinki klubiga qarshi o‘tkazdi va umumiy 7:1 hisobida jamoasi bilan mag‘lub bo‘ldi. Umuman olganda, Djukanovic 38 ta oʻyinda maydonga tushib, 13 ta gol urdi, shu orqali oʻz jamoasiga Chernogoriya ligasi va Chernogoriya kubogida ikkinchi oʻrinni egallashiga yordam berdi.

#### 2022-23

Djukanovic 2022-23-yilgi mavsumni Yevropa Konferentsiya Ligasida Llapi klubi darvozasiga 2 ta gol urish bilan boshladi va Buducnost keyingi bosqichga yoʻl oldi, ammo kegingi bosqichda Breidablik klubi Buducnost klubini musobaqadan chiqarib yuborldi.

Xalqaro faoliyati
-----------------

Djukanovic Chernogoriyaning U-17, U-19, U-21 va kattalar terma jamoalarida oʻynagan. U 17 yoshgacha boʻlgan terma jamoadagi debyutini Bosniya va Gertsogovinaga 2:1 hisobida magʻlubyat bilan yakunlangan oʻyinda oʻtkazdi. U 17 yoshgacha boʻlganlar safida 9 ta oʻyinda maydonga tushib, 4 ta gol urgan. U 19 yoshgacha boʻlganlar tarkibida 3 ta oʻyinda maydonga tushdi, 21 yoshgacha boʻlganlar tarkibida esa 2 ta oʻyinda maydonga tushib, 2 ta gol urdi.

Djukanovic Ruminiya terma jamoasiga qarshi UEFA Millatlar Ligasi doirasidagi oʻyinda Chernogoriya kattalar terma jamoasi safida maydonga tushgan.

Yutuqlari
---------

### Budućnost

* Chernogoriya Birinchi ligasi (1): 2020-21
* Chernogoriya kubogi (2): 2020-21, 2021-22

Faoliyat statistikasi
---------------------

### Klub

*2022-yil, 17-sentabr holatiga ko'ra*

Klub, mavsum va musobaqalar boʻyicha koʻrinish va gollar| Klub | Mavsum | Boʻlim | Liga | Milliy kubok | Liga kubogi | Qitʼa | Jami |
| --- | --- | --- | --- | --- | --- | --- | --- |
| Oʻyin | Gol | Oʻyin | Gol | Oʻyin | Gol | Oʻyin | Gol | Oʻyin | Gol |
| Budućnost Podgorica | 2020-21 | Chernogoriya birinchi ligasi | 20 | 2 | 3 | 1 | 0 | 0 | 0 | 0 | 23 | 3 |
| 2021-22 | Chernogoriya birinchi ligasi | 31 | 9 | 4 | 4 | 0 | 0 | 3 | 0 | 38 | 13 |
| 2022-23 | Chernogoriya birinchi ligasi | 8 | 0 | 0 | 0 | 0 | 0 | 4 | 2 | 12 | 2 |
| Karyera jami | 59 | 11 | 7 | 5 | 0 | 0 | 7 | 2 | 73 | 18 |

### Xalqaro

*2022-yil, 14-iyun holatiga ko'ra*

Terma jamoa va yil boʻyicha koʻrinish va gollar| Milliy terma jamoa | Yil | Oʻyin | Gol |
| --- | --- | --- | --- |
| Chernogoriya | 2022 | 1 | 0 |
| Jami | 1 | 0 |

Manbalar
--------

1. ↑  „Viktor Djukanovic– FK Buducnost Podgorica". *www.fk-buducnost.me*. 21-sentabr 2022-yilda asl nusxadan arxivlandi. Qaraldi: 27-noyabr 2022-yil.
2. ↑  „Buducnost Podgorica 4-2 Rudar Pljevlja". *www.fotmob.com*.
3. ↑  „OFK Petrovac 1-4 Buducnost Podgorica". *www.fotmob.com*.
4. ↑  „Viktor Djukanovic stats". *int.soccerway.com*.
5. ↑  „Buducnost Podgorica 1-3 HJK Helsinki". *www.eurosport.com*.
6. ↑  „KF Llapi 2-2 Buducnost Podgorica". *www.sportsmole.com*.
7. ↑  „Bosnia U17 1-2 Montenegro U17". *www.sofascore.com*.
8. ↑  „Viktor Djukanovic International stats". *int.soccerway.com*.
9. ↑  „Romania 0-3 Montenegro-UEFA Nations League". *www.uefa.com*.
10. ↑  Viktor Đukanović at Soccerway. Retrieved 8 November 2019.